Neyi Karte git s zem Jasse, sii, die sind doch nyt  drum unsre Vorschlag, mached Karte  mit bekannte Lyt  fir d Härzdaame d Claudia Schiffer, wo Männerhärze bricht  als Trumpfkeenig dr Kaiser Franz, wo waiss, wie me Daame sticht  gaignet wär dr Sämi Schmid in Form vom blutte Näll  und als Buur dr Grischdoff Blocher, dä sticht dr Sämi schnäll  zwysche Ass und Brättli kunnt e faisse Zääner fyyre  druff dr Helge vom Helmut Kool, will Zääner kasch guet schmyyre  als Schiltekeenig dr Pinggelbrinz  hänn sy s scho begriffe?  hinter das Schild kennt er bequäm  unerkannt go schiffe  als Schällekeenig dr Brinz vo Aengland, doch stellt me fescht, oh je  wääge däm syne grosse Oore kasch d Schälle nimmi gsee!